
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Michalovce 11P/1/2026 7726200035 05. 02. 2026 JUDr. Michal Guľaš ECLI:SK:OSMI:2026:7726200035.3
Rozsudok bez odôvodnenia Okresný súd Michalovce, sudca JUDr. Michal Guľaš, v právnej veci maloletého dieťaťa: A. B., nar. XX.XX.XXXX, zastúpený kolíznym opatrovníkom: Úrad práce, sociálnych vecí a rodiny Michalovce, deti rodičov: matka C. D., nar. XX.XX.XXXX, trvale bytom E. XXX a otec F. B., nar. XX.XX.XXXX, trvale bytom C. XX/XX, G., v konaní o návrhu matky na úpravu rodičovských práv a povinností k maloletému synovi, takto rozhodol: I. Súd schvaľuje rodičovskú dohodu o úprave rodičovských práv a povinností k maloletému dieťaťu: A. B., nar. XX.XX.XXXX v tomto znení: Maloleté dieťa sa z v e r u j e do osobnej starostlivosti matky. Obaja rodičia sú oprávnení maloleté dieťa zastupovať a spravovať jeho majetok. Otec sa z a v ä z u j e povinnosťou prispievať na výživu maloletého A., nar. XX.XX.XXXX sumou vo výške 100,- Eur mesačne, ktorým je otec povinný prispievať k rukám matky, vždy do 20-tého dňa v mesiaci vopred, počnúc právoplatnosťou rozsudku. Stretávanie sa otca s maloletým dieťaťom sa n e u p r a v u j e . II. Žiaden z účastníkov n e m á nárok na náhradu trov konania. Poučenie: Podľa § 221 písm. a) Civilného sporového poriadku s poukazom na § 2 ods. 1 Civilného mimosporového poriadku rozsudok neobsahuje odôvodnenie, nakoľko rozsudok bol vyhlásený na pojednávaní za prítomnosti všetkých účastníkov konania a títo sa vzdali odvolania. Proti tomuto rozsudku odvolanie nie je prípustné, nakoľko sa ho všetci účastníci účinne vzdali. Proti výroku, ktorým bola schválená dohoda rodičov o úprave výkonu ich rodičovských práv a povinností k maloletému dieťaťu nie sú rodičia oprávnení podať odvolanie (§ 122 Civilného mimosporového poriadku). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na súdny výkon rozhodnutia.

